डॉक्यूमेंट वेरिफिकेशन के बाद मेरिट के आधार पर मिलेगी पोस्टिंग, 5.59 लाख ने किया था आवेदन
Rajasthan RSMSSB Forester Recruitment Exam - राजस्थान के लाखों अभ्यर्थियों का इंतजार खत्म हो गया है। राजस्थान कर्मचारी चयन बोर्ड ने वनपाल भर्ती परीक्षा का रिजल्ट जारी कर दिया है।
राजस्थान के लाखों अभ्यर्थियों का इंतजार खत्म हो गया है। राजस्थान कर्मचारी चयन बोर्ड ने वनपाल भर्ती परीक्षा का रिजल्ट जारी कर दिया है। जिसके तहत कुल पदों के 2 गुना अभ्यर्थियों को डॉक्यूमेंट वेरिफिकेशन के लिए सिलेक्ट किया गया है। जिन्हें फाइनल मेरिट के आधार पर पोस्टिंग दी जाएगी।
दरअसल, कर्मचारी चयन बोर्ड द्वारा पिछले साल नवंबर में 148 पदों के लिए वनपाल भर्ती परीक्षा का आयोजन किया गया था। जिसमें प्रदेशभर के 5 लाख 59 हजार से ज्यादा अभ्यर्थियों ने आवेदन किया था। इसके बाद बोर्ड ने 22 दिसंबर को लिखित भर्ती परीक्षा का रिजल्ट जारी कर दिया था। जिसमें से बोर्ड 5 गुना अभ्यर्थियों को फिजिकल टेस्ट के लिए बुलाया गया।
इसके बाद कर्मचारी चयन बोर्ड ने इस साल 13 से 17 फरवरी तक शॉर्टलिस्ट अभ्यर्थियों को फिजिकल टेस्ट का आयोजन किया था। वहीं अब फिजिकल टेस्ट क्लियर कर चुके हैं 335 अभ्यर्थियों को डॉक्यूमेंट वेरिफिकेशन के लिए बुलाया गया है। जिन्हें DV के बाद मेरिट के आधार पर पोस्टिंग दी जाएगी।
ऐसे चेक करें रिजल्ट 
रिजल्ट देखने के लिए क्लिक करें..